open-index/open-wikipedia-markdown huggingface dataset:
Marcus Antonius (nyahkekaburan)

Nama "Marcus Antonius" adalah nama sebuah keluarga jeneral-jeneral and ahli-ahli politik Rom. Marcus Antonius yang paling terkenal, biasanya digelar *Mark Antony* dalam bahasa Inggeris, merupakan rakan karib Julius Caesar serta kekasih Kleopatra.

* Bagi bapanya, sila lihat: Marcus Antonius Creticus
* Bagi datuknya, sila lihat: Marcus Antonius Orator
* Bagi anaknya, sila lihat: Marcus Antonius Antyllus
* Bagi penyanyi pop moden, sila lihat: Marc Anthony.
Aturan Undang-Undang

**Aturan Undang-Undang** secara amnya bermaksud rakyat harus mematuhi serta diperintah menurut undang-undang. Namun, mengikut teori politik dan perundangan ia mempunyai definisi yang lebih mendalam iaitu kerajaan sepatutnya diperintah oleh undang-undang. Frasa yang kerap digunakan ialah "kerajaan menurut undang-undang dan bukannya rakyat" *government by law and not by men*.

## Konsep Undang-Undang yang berkaitan

Pada amnya konsep "Aturan Undang-Undang" adalah berkaitrapat dengan beberapa konsep perundangan yang lain, termasuk:

**Nullum crimen, nulla poena sine praevia lege poenali* - Tiada undang-undang ex post facto 
*Anggapan Tidak Bersalah - Semua individu dianggap "tidak bersalah sehingga terbukti bersalah" 
*Double jeopardy - Setiap individu hanya boleh dihukum sekali untuk jenayah tertentu yang dilakukannya. Perbicaraan semula mungkin atau tidak mungkin dibenarkan sekiranya terdapat bukti-bukti yang baru. Lihat juga *[[res judicata]]*. 
*Hak Saksama Guaman - Semua individu mempunyai hak yang sama mendapat bantuan guaman tidak kira status, agama, bangsa, kecenderungan politik dan sebagainya Seperti kata Montesquieu, "undang-undang ialah seperti ajal, tiada seorang yang akan terlepas" 
**Habeas Corpus* - Terma Latin yang membawa maksud "seseorang mesti bertubuh". Oleh itu, seseorang yang ditahan berhak diberitahu tentang jenayah yang dilakukannya atau tuduhan keatasnya, dan memohon supaya penahanannya disemak semula oleh badan kehakiman. Seseorang yang ditahan secara haram seharusnya dibebaskan.
Undang-undang ex post facto

**Undang-undang ex post facto** adalah undang-undang yang digubal selepas berlakunya sesuatu perkara. Dalam bahasa Latin *ex post facto* adalah "suatu yang berlaku selepasnya". Ia biasanya digunakan dalam undang-undang jenayah. Misalnya apabila seseorang melakukan sesuatu perkara yang belum salah disisi undang-undang seperti memakan "chewing gum" di tempat awam, dia tidak boleh ditahan apabila kerajaan membuat dan melaksanakan undang-undang baru melarang perbuatan tersebut. Oleh yang demikian, hanya undang-undang yang lepas sahaja yang boleh dikenakan terhadap rakyat. Ini adalah selaras dengan Aturan Undang-Undang atau *Rule of Law*.
Barnabas Chang

**Barnabas Chang** (張巴拿巴) dipikul di Shandong wilayah di atas 11 Februari 1882.

* Dahulu namanya adalah Dian-Ju (殿舉) dan dia bekerja sebagai seorang petani.Dia adalah juga seorang kolektor barang antik.

* Pada 1910, waktu Dian-Ju ialah 28 tahun ketuaan, Chang Lin Shen mengadakan kunjungan kepada desanya di mana dia berkhotbah mengenai penyesalan dan pengampunan dosa.
Istrinya dipindahkan di samping injil tetapi Dian-Ju semula menentangnya.

* Dia nanti bertobat dosanya dan dicari keanggunan.
Senja ke-16 Maret 1911 sedangkan masuk ke hutan belantara, Dian-Ju mendengar bunyi dari atas mengatakan "Keselamatan selama hari-hari terakhir sadar dari sebelah timur kembali barat; Pergi dan menghemat semua bangsa".

* Dia kemudian mulai bersembahyang secara berlutut dan mendapat Roh Kudus Suci dengan berbicara bahasa lidah.
Tak lama kemudian, Dian-Ju dan keluarga utuhnya kemudian dibaptiskan oleh Chang Lin Shen di dalam nama Tuhan Yesus.

* Sesudah menanam kepercayaan mereka selama empat tahun, Lin Shen menangkap tangan sebagai seorang Sesepuh.
Selama Februari 1916, sedangkan berjalan di jalan, Dian-Ju lagi mendengar suara yang mengatakan "Anda akan menuju ke selatan untuk berkhotbah injil, saya akan memberi anda kekuasaan luar biasa".Pada April, dia berganti namanya kepada Barnabas setelah pengungkapan rahsia oleh Roh Kudus Suci.

* Pada 1919 dia menuju ke China Selatan, berkhotbah injil dan mendirikan banyak Gereja Yesus Benar rumah doa. Kalau berkhotbah, Barnabas dengan rendah hati dihiasi di pakaian buruh tani biasa.

* Kebanyakan orang percaya kepadanya, berutang sampai banyak tanda dan keajaiban ajaib dipertalikan dengan kerja Roh Kudus Suci seperti pengecoran setiap setan dan sakitnya fatal yang sedang disembuhkan di atas yang sakit.
 
* Menjelang 1926, dia berkhotbah ke Taiwan dan mendirikan tiga gereja pada empat puluh hari.
Pada 1927 sesudah undangan dari orang yang percaya Asia Tenggara dia bepergian ke Singapura dan apa adalah sekarang Malaysia di mana dia mendirikan empat gereja untuk pertama kalinya.

* Tetapi, Barnabas juga menegaskan bahwa Yesus akan kembali dalam lima tahun yang nyata tidak pernah terjadi.

* Di kelak kemudian hari, tegas Barnabas untuk menjadi pendiri gereja dan sesudah perselisihan dengan Isaac Wei, menuju ke Hong Kong di mana dia melaporkan sendiri Uskup dan bagian depan Gereja dengan mendirikan Majelis Umumnya sendiri.Akibatnya, dia nanti dikucilkan oleh jenderal gereja makanan koordinasi.
Changkat Jong

Kampung **Changkat Jong** di Teluk Intan, negeri Perak adalah kampung yang bersejarah.
## Sejarah

Nama Changkat Jong adalah gabungan 2 nama. Nama pertama adalah Changkat yang beerti gajah angkat dalam bahasa Perak lama. Nama kedua adalah Jong yang beerti kapal yang besar. Lokasinya yang berhampiran sungai Bidor dan Sungai Sungkai dipercayai menjadi tempat jong-jong ditarik atau diangkat gajah untuk disimpan di atas daratan yang rata dan rendah. Kayu-poyan diletakkan disusun bawah jong untuk ditarik gajah-gajah dan disimpan dan dibaik pulih di kampung tersebut sebelum kembali berlayar.

Ia diberi nama Jong kerana sejarah kapal jong. Menurut kisah orang-orang tua di sini, keseluruhan tanah landai di kampung ini adalah sebuah lautan yang luas. Kapal Jong yang dikatakan itu telah belayar di lautan ini dan telah ditegur oleh Sang Kelembai. Kapal itu menjadi batu dan ditumbuhi hutan rimba yang tebal. Menurut orang tua-tua Kampung Changkat Jong telah dibuka oleh seorang yang bernama Abdul Samat bin Ismail atau lebih dikenali sebagai Tok atau Toh Muda Samat. Beliau seorang pelayar yang dikatakan datang dari Sumatera Barat dan berlayar sehingga menyulusuri Sungai Perak yang akhirnya sampai di Kampung Changkat Jong.

Nama kampung Changkat Jong telah ditukar nama dengan nama Kampong Baru Changkat Jong sekitar tahun 1951 apabila sebuah kawasan baru telah dibuka. Tok Muda Samat dikatakan mempunyai 10 orang anak yang bernama Said, Umin, Awang, Putih, Ahmad dan beberapa lagi anaknya yang tidak dapat dinyatakan namanya. Kini generasi Tok Muda samat telah sampai ke generasi yang ke-10. Menurut cerita orang tua-tua kebanyakan penduduk-penduduk Kampung Changkat Jong mempunyai pertalian saudara iaitu merujuk kepada anak cucu kepada 10 orang anak Tok Muda Samat.
AEON Tebrau City

**AEON Tebrau City** ialah sebuah pusat membeli-belah di Desa Tebrau, Johor, Malaysia. Ia telah dibuka pada 4 Januari 2006. Ia dimiliki oleh Aeon. Selain dari AEON, tenan besar lain adalah seperti kedai buku Harris dan panggung wayang Tanjung Golden Village (TGV).

## Pautan Luar

* Aeon Malaysia
Bendera Somalia

**Bendera Somalia** dijadikan rasmi pada 12 Oktober 1954 dan telah direka oleh Mohammed Awale Liban.

Menurut perekanya, rekabentuk bendera ini sengaja dicipta mengikut bendera Pertubuhan Bangsa-Bangsa Bersatu kerana persatuan tersebut telah bertanggungjawab memberi negara itu kemerdekaan daripada Itali. Rekabentuk ini adalah untuk memuliakan jasa PBB.
Saka (nyahkekaburan)

**Saka** boleh merujuk kepada:
* Saka, sejenis makhluk halus.
* Tumbuhan saka, pokok berkayu yang hidup melebihi dua musim.
Ernie Macmillan

Ernie Macmillan dilahirkan pada tahun 1980. Watak rekaan J. K. Rowling ini merupakan "seorang pelajar lelaki berbadan besar" dan seorang pengawas bagi rumah Huflepuff dalam Harry Potter dalam Kumpulan Phoenix. Dia merupakan pelajar Hufflepuff yang sama tahun dengan Harry. Wataknya paling menonjol dalam novel Harry Potter dalam Kumpulan Phoenix di antara siri novel Harry Potter.

Dia merupakan kawan baik kepada Justin Finch Fletchley. Hubungan antara dia dengan Harry adalah sering berubah. Dalam novel Harry Potter dan Bilik Rahsia, dia mengesyaki bahawa Harry adalah pewaris Slytherin dan menuduh bahawa Harry telah Membatukan Justin. Akhirnya, dia meminta maaf daripada Harry atas salah fahamnya selepas Hermione Dibatukan kerana dia tahu bahawa Harry tentu tidak akan Membatukan Hermione. Dalam Harry Potter dalam Piala Api, hubungannya dengan Harry menjadi renggang selepas Harry dipilih sebagai wira kerana dia salah sangka bahawa Harry telah main kotor sehingga dapat dipilih sebagai wira dan telah mencuri kemenangangan Hufflepuff. Dalam novel Harry Potter dalam Kumpulan Phoenix, hubungannya dengan Harry bertambah baik apabila dia menyatakan dia dan ahli keluarganya berdiri teguh di belakang Profesor Dumbledore dan percaya bahawa Lord Voldemort telah kembali. Dia juga menyertai TD dan pada pengakhiran cerita, dia bersama-sama beberapa orang ahli TD menyelamatkan harry daripada serangan malfoy, Crabbe dan Goyle dan mengenakan sumpahan ke atas mereka.

Dalam novel, Ernie juga digambarkan sebagai "ulat buku" yang amat mementingkan P.S.B. dan selalu bertanyakan kepada Ron dan Harry berapa jam mereka membuat ulang kaji apabila P.S.B. menjelang tiba. Dia juga amat mementingkan jawatannya sebagai pengawas. Sebagai contoh, dia berpura-pura mendengar ucapan Umbridge kerana ingin menjaga imej dan dia kelihatan teragak-agak untuk tandatangan dalam senarai nama TD kerana bimbang senarai itu dijumpai walaupun terlebih dahulu dia sudah menyatakan bahawa menyertai TD adalah benda yang terpenting yang akan dibuatnya pada tahun tersebut.

Di dalam filem, watak ini dilakonkan oleh Louis Doyle. Watak ini merupakan watak sampingan dalam filem. Dia hanya muncul dalam filem Harry Potter dan Bilik Rahsia dan Harry Potter dalam Piala Api.

## Lihat juga
* Senarai Watak siri Harry Potter
Sekolah Kebangsaan Pulau Redang

**Sekolah Kebangsaan Pulau Redang** merupakan sebuah Sekolah Kebangsaan yang terletak di Peti Surat 104, Pej. Pos Besar , Kuala Terengganu , Terengganu Darul Iman, Malaysia.

Pada 2009, Sekolah Kebangsaan Pulau Redang memiliki 145 pelajar lelaki dan 119 pelajar perempuan, menjadikan jumlah keseluruhan murid seramai 264 orang. Ia mempunyai seramai 20 orang guru.2009

## Alamat
:Sekolah Kebangsaan Pulau Redang
:Peti Surat 104, Pej. Pos Besar , Kuala Terengganu , Terengganu Darul Iman, Malaysia 
:Telefon =  6096307600
:Fax       = 6096307390

## Pautan luar
* 
*
Bendera Mauritania

**Bendera [[Mauritania]]** dirasmikan pada 1 April 1959 dan berdasarkan warna-warna Pan-Afrika, hijau dan emas. Hijau melambangkan agama Islam dan emas untuk padang pasir Sahara. Bulan sabit dan bintang juga merupakan simbol untuk Islam, agama yang dianuti sebahagian besar penduduk Mauritania.
Bendera Kemboja

**Bendera [[Kemboja|Kerajaan Kemboja]]** dikembalikan semula pada tahun 1993 selepas sebuah pilihanraya memulangkan pemerintahan beraja di negara tersebut. Rekabentuk bendera ini telah wujud sejak 1850 dan tidak berubah hingga sekarang. Ia terdiri daripada jalur biru di atas dan bawah dan jalur merah di tengah (nisbah 1:2:1) yang diisi dengan gambar Angkor Wat. Bendera berbidang merah dengan gambar Angkor Wat di tengah digunakan semasa pemerintahan Khmer Rouge.
World Trade Center

**World Trade Center** (Bahasa Inggeris untuk **Pusat Dagangan Dunia**) merupakan sebuah kompleks yang terdiri daripada tujuh buah bangunan termasuk menara berkembar pencakar langit setinggi 110 tingkat di bandar raya New York, Amerika Syarikat. 

Pusat milik Lembaga Pelabuhan New York dan New Jersey ini telah musnah akibat serangan pengganas pada 11 September 2001. Kompleks ini meliputi sebuah kawasan pejabat seluas 13.4 juta kaki persegi, iaitu hampir empat peratus ruang pejabat di seluruh lower Manhattan. Ia juga terletak berhampiran dengan New York Stock Exchange.   

Pada Februari 1993, suatu bom telah diletupkan oleh pengganas tetapi ia hanya merosakkan sebahagian kecil bangunan diaras bawah. Namun serangan nekad pengganas pada 2001 telah menghancurkan bangunan tersebut. Selama beberapa dekad, bangunan ini telah menjadi mercu tanda AS terutamanya bandar raya New York. Malah, sewaktu pembukaannya ia telah mengambil alih tempat Bangunan Empire State sebagai bangunan tertinggi di dunia. Selain itu, kompleks ini telah mencetuskan minat terhadap pembinaan Pusat Dagangan Dunia diseluruh dunia.

## Sejarah
Pembinaannya bermula pada 5 Ogos, 1966 dan keluli digunakan pada Ogos 1968.  Arkitek bangunan ini ialah Minoru Yamasaki, seorang rakyat Amerika berketurunan Jepun yang terkenal dengan bangunan modennya yang artistik.

Pada Disember 1970, beberapa penyewa telah berpindah ke Menara Satu atau World Trade Center One (WTC1). Apabila WTC1 siap dibina pada tahun 1972, ia telah dinobatkan sebagai bangunan tertinggi didunia dengan ketinggian 1,368 kaki (417 m). Tetapi setahun kemudiannya ia telah ditewaskan oleh Sears Towers di Chicago. Manakala World Trade Center Two (WTC2) telah dimasukki pada Januari 1972. WTC2 pula telah menjadi bangunan kedua tertinggi didunia dengan ketinggian 1,360 kaki. Menara berkembar ini dibuka secara rasminya pada 4 April, 1973. 

Walaupun WTC merupakan Pusat Dagangan Dunia yang pertama didunia, ia pada mulanya gagal menarik minat syarikat-syarikat yang terbabit dengan perdagangan antarabangsa. Pada awal 1970-an sebahagian besar kompleks ini dihuni oleh agensi-agensi kerajaan. Hanya pada 1980an barulah beberapa syarikat swasta terutamanya firma kewangan yang terikat dengan Wall Street mula membuka pejabat mereka disana.

Sebagai salah satu mercutanda Amerika Syarikat, WTC sering menjadi sasaran pengganas. Pada 26 Februari, 1993 jam 12:17 tengah hari, sebuah trak Ryder yang sarat dengan bahan peledak telah diletupkan digaraj aras bawah Menara Utara. Serangan ini telah mengorbankan enam orang dan mencederakan lebih seribu orang.

## Bangunan World Trade Center

Kompleks WTC terdiri dari 7 bangunan:
*1 World Trade Center (Menara Utara)
*2 World Trade Center (Menara Selatan)
*3 World Trade Center (Marriott Hotel)
*4 World Trade Center (Plaza Selatan)
*5 World Trade Center (Plaza Utara)
*6 World Trade Center (Bangunan Kastam AS)
*7 World Trade Center

## Pautan luar
*  Tentang WTC
Pomona Sprout

**Pomona Sprout** (lahir 15 Mei) merupakan watak rekaan sebagai guru Herbologi dan ketua rumah Hufflepuff dalam siri rekaan J. K. Rowling iaitu siri Harry Potter.  Dia comel dan periang. Dia memakau pakaian yang selalu dipenuhi tanah dan memakai topi menutupi sebahagian rambut kelabunya.

Profesor Sprout dilakonkan oleh  pelakon British Miriam Margolyes.

Penampilannya yang paling menonjol dalam siri Harry Potter adalah ketika menyediakan tumbuhan Mandrake yang digunakan untuk menyembuhkan pelajar yang dikakukan dalam *[[Harry Potter dan Bilik Rahsia]]*.  Siri buku, dia muncul sekali lagi dalam*[[Harry Potter dalam Piala Api]]*.  Dia telah membuat lendir ubi bubo (*bubotuber pus*) untuk membantu membersihkan jerawat.

Kemudian, dia juga telah menenangkan Amos Diggory dan isterinya di atas kematian anak mereka, seorang pelajar Hufflepuff iaitu Cedric Diggory yang terbunuh di tangan Lord Voldemort.

Dalam siri *Kumpulan Phoenix*, dia turut menyokong Harry dari belakang tentang kebangkitan semula Lord Voldemort. Dia telah memberikan 20 markah kepada Gryffindor atas ceritanya itu dalam situasi yang bijak (iaitu ketika Harry menghulurkan penyiram). Sprout, seperti guru-guru lain juga, tidak mengalu-alukan kedatangan Umbridge ke sekolah.

Dalam buku keenam, Profesor Sprout turut melawan Death Eater bersama rakan sekerjanya, Minerva McGonagall dan Filius Flitwick serta lima orang pelajar dari kumpulan *[[Tentera Dumbledore]]*.  Profesor Sprout juga salah seorang yang mengharapkan Hogwarts dibuka selepas kematian Dumbledore, juga menyatakan yang Albus Dumbledore juga akan turut mehu ia dibuka. Dia turut menyokong yang Dumbledore akan disemadikan di Hogwarts. Dia telah menghadiri majlis pengebumian Dumbledore, yang mana dia kelihatan lebih bersih daripada apa yang pelajar lihat sebelum ini kerana kerjanya yang berkebun di rumah hijau sekolah setiap masa.

Berkaitan juga dengan subjek yang diajarnya, nama pertamanya, Pomona, juga nama dewi pohon buahan dan tanaman dalam mitos Rom. Nama akhirnya; "sprout" ialah kata dalam Bahasa Inggeris yang bermaksud "bercambah".

## Lihat juga
* Senarai Watak siri Harry Potter
Bendera Cameroon

**Bendera [[Cameroon]]** diperkenalkan pada 20 Mei 1975 setelah Cameroon menjadi sebuah negara persatuan. Bendera Cameroon sebelum ini memiliki skim warna yang sama tetapi dengan dua bintang. Warna-warna yang digunakan adalah dari warna gerakan Pan-Afrika dan rekabentuk tiga-warna (*tricolor*) yang diubahsuai dari bendera Perancis. Jalur tengah yang berwarna merah melambangkan kesatuan, kuning untuk matahari dan savana yang terdapat di bahagian utara, dan hijau untuk hutan belantara yang terdapat di bahagian selatan Cameroon.
Pusat dagangan dunia

**Pusat dagangan dunia** merujuk kepada sebuah pusat dimana semua perkhidmatan yang berkait dengan perdagangan dunia boleh ditemui dibawah satu bumbung. Ia seperti sebuah "supermarket" yang menghubungi pelbagai koporasi dengan agensi kerajaan. Menurut Guy F. Tozzoli, Presiden Persatuan Pusat Dagangan Sedunia (WTCA) "Dimana-mana bandar raya di dunia sebuah World Trade Center ialah pusat membelibelah perniagaan, yang menyokong perkhidmatan agensi swasta dan kerajaan yang sedia ada".

The World Trade Centers Association yang ditubuhkan pada 1970 dengan beribupejabat di New York City, merupakan sebuah organisasi bagi hampir 300 pusat dagangan dunia di 100 negara di seluruh dunia. Ia adalah payung tidak rasmi persatuan perdagangan yang menemukan koporasi dan agensi kerajaan yang terlibat dengan perdagangan antarabangsa.

## Senarai pusat-pusat dagangan dunia
Bangunan di seluruh dunia dengan nama Pusat Dagangan Dunia atau World Trade Centre termasuklah:

* Baltimore, Maryland - Pusat Dagangan Dunia Baltimore
* Barcelona - Pusat Dagangan Dunia Barcelona
* Beijing - Pusat dagangan dunia di Guomao
* Boston, Massachusetts - Pusat Dagangan Dunia Boston; lihat juga Pusat Dagangan Dunia (stesen MBTA)
* Bucharest, Romania - Pusat Dagangan Dunia Bucharest
* Cairo - Pusat Dagangan Dunia Kaherah
* Chennai - Pusat Dagangan Dunia Chennai
* Cologne - Pusat Dagangan Dunia Koeln
* Dubai - Pusat Dagangan Dunia Dubai
* Guayaquil, Ecuador - Pusat Dagangan Dunia Guayaquil
* Helsinki - Pusat Dagangan Dunia Helsinki 
* Hong Kong - Pusat Dagangan Dunia
* Istanbul - Pusat Dagangan Dunia Istanbul
* Kuala Lumpur - Pusat Dagangan Dunia Putra
* London - Pusat Dagangan Dunia (London)
* Melbourne - Pusat dagangan dunia
* Mexico City - Pusat Dagangan Dunia México
* Montreal - Pusat Dagangan Dunia Montreal
* Orlando, Florida - Pusat Dagangan Dunia Orlando
* Osaka - Pusat Promosi Pelaburan IBPC Osaka
* Paris - Pusat Dagangan Dunia Paris
* Pescara - Pusat Dagangan Dunia Pescara
* Raleigh, Carolina Utara - Pusat Dagangan Dunia Carolina Utara
* Seville - Pusat Dagangan Dunia Sevilla
* Shanghai - Pusat Dagangan Dunia Shanghai
* Singapura - Pusat Dagangan Dunia Singapura
* Sweden - Pusat dagangan dunia Stockholm
* Tokyo - Pusat Dagangan Dunia Tokyo
* Zürich - Pusat Dagangan Dunia Zurich
Bendera Nigeria

**Bendera [[Nigeria]]** direka pada tahun 1959 dan dikibarkan secara rasmi pada 1 Oktober 1960. Jalur hijau melambangkan hutan dan segala sumber alam yang terdapat di negara itu. Warna putih melambangkan keamanan.

Pereka bendera ini adalah Michael Taiwo Akinkunmi, seorang pelajar dari Ibadan.

## Pautan luar
*
Siri Kamen Rider

***Kamen Rider*** atau ***Masked Rider*** secara keseluruhannya adalah rancangan siri Jepun wira hebat Tokusatsu bermula dengan tahun 1971 siri TV  karya asal Shotaro Ishinomori. Disebabkan oleh kemahsyuran rancangan tersebut, siri asal telah menghasilkan banyak siri-siri yang seterusnya dan sejak itu menjadi sebahagian legasi siri tersebut.

## Sejarah
### [[Zaman Showa]]
Siri Masked Rider asalnya dimulakan dengan bernama "Masked Hero Project". Siri terbitan  ini tertunggak hampir lima tahun kerana Hirayama tengah mengusahakan rancangan lain dan mencari pereka watak yang sesuai. Pada tahun 1969, Shotaro Ishinomori yang merupakan seorang tokoh *tokusatsu* terkenal pada masa itu, dihubungi oleh Hirayama agar manga Skull Man beliau diadaptasi untuk Masked Hero Project. Mula-mulanya projek itu ditolak gara-gara rejected kritikan bahawa kandungannya terlalu ganas bagi slot waktu yang diberi. Setelah kedua-dua mereka mereka semula cerita dan reka bentuk watak, maka terhasilnya rekaan Kamen Rider muktamad yang berbentuk belalang yang dipilih oleh anak lelaki Ishinomori. Maka lukisan itu menjadi Kamen Rider 1, setelah melalui sedikit pengubahsuaian.

*[[Kamen Rider]]* ditayangkan buat julung kali pada April 1971, namun *ratings*nya tidak sebagus yang diharapkan dan nyaris ditarik balik daripada penyiaran. Ketika merakam episod 10, Hiroshi Fujioka yang memegang watak Kamen Rider 1, terjatuh dari motosikalnya ketika merakam satu lagak ngeri, terhantuk pada tiang telefon lalu patah kedua-dua kakinya. Oleh itu, Toei melalui banyak cara untuk mengurangkan kehadiran Hongo beransur-ansur sehingga episod 13, apabila Hayato Ichimonji diperkenalkan. Ichimoji menjadi Kamen Rider 2 dan bintang utama rancangan sehingga episod 52. Sekembali beliau pada episod 53, watak Fujioka kembali menjadi watak utama. Sejak itu, kedua-dua Kamen Rider 1 dan 2 muncul dalam setiap sekuel pada separuh awal siri-siri zaman Shōwa. Siri-siri dari April 1971 hingga Januari 1976 juga menyaksikan watak mentor sampingan bernama . 

Setelah hilang selama empat tahun, siri ini kembali ke siaran televisyen pada Oktober 1979 selama dua tahun. dalam rancangan baru ini, peranan Tachibana diganti oleh seorang watak yang serupa peranannya bernama . Pada tahun 1984, rancangan khas Kamen Rider ZX, *[[Birth of the 10th! Kamen Riders All Together!!]]*, menjadi terbitan Hirayama terakhir bagi francais ini.

*[[Kamen Rider Black]]* merupakan siri pertama yang tidak menunjukkan atau membayangkan apa-apa hubungan dengan siri-siri sebelumnya, dan juga siri pertama yang mempunyai sekuel terus, iaitu *[[Kamen Rider Black RX]]*, iaitu asas kepada *[[Saban's Masked Rider|Masked Rider]]* versi Amerika terbitan Saban. Episod akhir *RX* menyaksikan kesemua sepuluh Rider sebelumnya kembali untuk membantu Black RX menewaskan musuh, inilah kari terakhir mana-mana Rider dari rancangan sebelumnya muncul dalam siri lain. *Kamen Rider Black RX* adalah siri terakhir yang diterbitkan pada zaman Shōwa.

### Zaman [[Heisei]]
Meskipun lenyap dari TV sepanjang 1990-an, francais ini dihidupkan oleh teater pentas, CD muzikal, dan filem-filem ''
Hospital Tawau

**Hospital Tawau** merupakan sebuah hospital kerajaan yang terletak di Tawau, Sabah, Malaysia.

Ia merupakan sebuah hospital rujukan utama untuk pantai Timur Sabah (selain dari Hospital Sandakan. Hospital ini menawarkan khidmat kepakaran dalam bidang Pembedahan Am, Perubatan Dalaman, Bius, Radiologi, Mata, Orthopidik, Perbidanan dan Sakit Puan. Kebanyakan Jabatan yang terdapat di hospital ini di ketuai oleh satu atau dua orang pakar sahaja.

Hospital ini menerima kes-kes rujukan dari kawasan sekitar Tawau, Semporna dan Lahad Datu. Selain dari itu, Hospital ini juga merupakan hospital rujukan yang terdekat untuk kawasan Nunukan, Kalimantan.

## Alamat
Hospital Tawau
P.S 67
91007 Tawau   
Sabah
Malaysia

## Pautan luar
*
Raja Mohar

Raja Tun Dato' Seri Haji **Mohar bin** Raja **Badiuzzaman** dilahirkan pada 23 Mac 1922 di Bandar Diraja Kuala Kangsar. 

Beliau kemudiannya mendapat pendidikan di sekolah Clifford di sana sebelum melanjutkan penggajiannya di Kolej Raffles di Singapura. 

Kemudian dia mendapat ijazah (*Bachelor of Arts*) dengan kepujian dalam Ekonomi di Universiti Cambridge dan Diploma dalam Sains Pertanian di Universiti Oxford, Oxford. Raja Tun Mohar kemudiannya menyertai Khidmat pentadbiran Melayu 1938. 

Semenjak itu, selama 33 tahun dia menjawat pelbagai kedudukan dalam khidmat awam sehingga perlantikan sebagai Setiausaha Am (*Secretary General*) Kementerian Kewangan. Pada tahun 1972, dia dilantik sebagai Penasihat Khas Ekonomi kepada Perdana Menteri. 

Raja Tun Mohar merupakan satu-satunya orang yang pernah berkhidmat dalam jawatan ini kepada tiga oerang Perdana Menteri, semenjak Tun Razak hingga Tun Hussein hingga Tun Mahathir. 

Dalam tempoh ini dia turut merupakan Pengerusi Syarikat Penerbangan Malaysia (*Malaysian Airlines*), Pengerusi Korporasi Kemajuan Perlancongan Malaysia, Pengerusi Bank Islam Malaysia, Pengerusi Yayasan Tun Razak, dan sehingga meninggal, beliau merupakan, antara lain, Pengerusi Perodua. 

Pada tahun 1977, Raja Tun Mohar merupakan pengasas Presiden Persatuan Ekonomi Malaysia-Jepun (*MAJECA - Malaysia-Japan Economic Association*). 

Beliau kekal sebagai presiden sehingga 2002 dan pada bulan May tahun yang sama, telah dilantik sebagai Presiden Sepanjang Hayat (*Life President*). 

Beliau memainkan peranan yang penting dalam memajukan hubungan dua-hala dalam perdagangan dan pengilangan antara Malaysia - Jepun yang mewujudkan kehadiran syarikat Jepun di sini.

Selepas kematian beliau, Anugerah Peningkatan Hidup Raja Mohar (*RAMLEA - Raja Mohar Life Enrichment Awards*) ditubuhkan bagi memperingati sumbangan beliau.

## Rujukan
Kamen Rider Blade (watak)

*Kamen Rider Blade* adalah Rider kedua yang muncul dalam siri ini.Walau bagaimana pun,beliau merupakan watak utama.Kenzaki Kazuma (剣崎一真) diplih oleh organisasi B.O.A.R.D Untuk menjadi **Kamen Rider Blade** kerana kepintaran dan juga kemahiran berlawan beliau.Watak Kazuma Kenzaki dilakokan oleh Tsubaki Takayuki (椿 隆之).

## Tranformasi
Untuk membolehkan beliau bertukar menjadi Blade,beliau perlu memasukan Category Ace of Spades (Change Beetle) yang dimeterai dan letakan 'buckle' didepan pinggangnya.

## Bentuk
**Ace Form**
*Bentuk pertama Blade.Dicapai dengan menggunakan kad Category Ace of Spades (Change Beetle)  untuk melakukan transfomasi.
**Ketinggian:201 cm
**Berat:101 kg
**Kuasa Tumbukan:280 ap
**Kuasa Tendangan:480 ap
**Kuasa Lompatan:33 m
**Kuasa Berlari:100 m
**Jack Form**
***King Form**

## Gear

## Senarai kad

## Kombinasi kad
Batu bata

**Batu bata** dibuat daripada sejenis tanah liat yang dibentuk dalam bentuk empat segi dan dibakar dalam relau, khas berbentuk iglu. Setelah dua tiga hari dibakar, warnanya berubah menjadi kemerah-merahan dan lebih bermutu tinggi untuk membina bangunan dan perumahan.
Sekolah Menengah Kebangsaan USJ 4

**Sekolah Menengah Kebangsaan USJ 4** atau ringkasnya dikenali sebagai **SMK USJ 4** merupakan sebuah sekolah menengah kebangsaan yang terletak di Selangor, Malaysia. Sekolah ini terletak di Jalan USJ 4/3 dalam kawasan perbandaran UEP Subang Jaya 4 (USJ 4) dalam Daerah Petaling. SMK USJ 4 merupakan salah satu sekolah yang terletak di bawah autoriti Pejabat Pendidikan Daerah (PPD) Petaling Perdana.

Kod sekolah bagi SMK USJ 4 ialah BEA8632. Status sekolah ini ialah sekolah yang terletak di kawasan bandar dan merupakan sekolah kerajaan. Pada Julai 2021, SMK USJ 4 memiliki jumlah murid sebanyak 1041 orang, yang terdiri daripada murid lelaki dan perempuan. Terdapat sebanyak 83 orang guru yang bertugas di SMK USJ 4 pada bulan Julai 2021.

## Senarai pengetua
*Tuan Haji Jauhari bin Idris (2000 - 2004)
*En Samingan bin Simon (2004 - 2006)
*Datin Hajjah Rohani binti Mustaffa (2006 - 2009)
*Pn. Hajah Zaleha binti Abu Hasan(2009 - 2010)
*Pn. Rosliyah binti Saimun (2011 - 2013)
*Pn. Norizam binti Hussin (2013 - 2017)
*Pn. Rozida Hanem binti Abdul Rahman (2017 - 2018)
*Pn. Lim Yen Leng (2019 - 2021)
*Pn. Marhani binti M. Haniff (2021 - 2023)
*Pn. Hazlina binti Mansor (2023 - sehingga sekarang)

## Rujukan
Ann Arbor, Michigan

**Ann Arbor** merupakan sebuah bandar di Michigan, Amerika Syarikat. Dinamakan sempena nama isteri penubuh, bandar ini merupakan pusat daerah Wastenaw. Bancian tahun 2000 menunjukan bahawa seramai 114,024 orang, termasuk 30,000 pelajar University of Michigan menetap di situ. Universiti tersebut berpindah ke Ann Arbor dari Detroit pada 1837. 

Ekonomi bandar ini yang dulunya bergantung kepada pengeluaran pertanian, kenderaan, perabot, piano dan organ, pasu dan tepung sekarang adalah pusat pendidikan tinggi, perindustrian tinggi serta bioteknologi. Harga rumah and cukai hartanah di sini melebihi harga median negeri dan nasional. Bandar ini juga dikenali sebagai tempat pelancongan dengan masakan dan hiburan yang menarik kerana mempunyai kedai-kedai makan  serta pusat persembahan yang terkemuka di Michigan dan negeri-negeri sekitarnya.

## Pautan luar

*City's official website
*Ann Arbor Area Convention and Visitor's Bureau
*ArborUpdate.com—Ann Arbor community news
*ArborWiki—A wiki for Ann Arbor
*UmichCrime —Interactive map of incidents reported to the University of Michigan's Department of Public Safety
*Student Housing, City Politics -Master's thesis on University-City relationship
*
Bendera England

**Bendera [[England]]** () ialah sebuah bendera bersalib merah di atas bidang putih. Bentuk salib ini dikatakan mewakili Santo George, santo penaung negeri England (lalu juga diberi nama *Saint George's Cross* - "**Salib Santo George**") dalam gabungan United Kingdom. Lagenda mengatakan bahawa Saint George telah berjaya membunuh seekor naga pada kurun ke-12 dan oleh itu dinaikkan menjadi penaung negara England pada kurun ke-13. Bagaimanapun, bendera England tidak ada status rasmi dalam United Kingdom.

Apabila Kerajaan England dan Kerajaan Scotland bersatu semasa pemerintahan James VI/I, bendera salib Saint George ini digabungkankan dengan bendera Scotland (bendera salib Saint Andrew). Gabungan kedua bendera ini telah melahirkan bendera UK Union Jack yang pertama.

## Rujukan

## Pautan luar

* 
* Flag of England di FOTW
Union Jack

Bendera **Union Jack** atau nama rasminya, ***Union Flag*** (Bendera Kesatuan) ialah bendera kebangsaan kerajaan United Kingdom. Bendera ini pernah digunakan pada suatu ketika oleh negara-negara yang berada di dalam Empayar British. Kini, ia juga memiliki status rasmi atau separuh rasmi di negara-negara dalam Alam Komanwel.

Asal Bendera Great Britain ialah pada 1606, di mana bendera ini menggabungkan bendera-bendera Kerajaan England (Salib Santo George yang diwakili salib merah berlatar belakangkan putih) dan Scotland (Saltira / Salib Santo Andrew iaitu saltira putih berlatarbelakangkan biru). Saltira Santo Patrick, iaitu bendera saltira merah berlatar belakangkan putih yang mewakili Ireland ditambahkan ke dalam bendera ini telah wujud setelah peristiwa Akta Kesatuan 1800 yang menyatukan Kerajaan Ireland bersama Great Britain pada 1801  dan menjadi reka bentuk Union Jack yang paling terkini.

Negara Wales tidak diwakili langsung dalam reka bentuk bendera ini kerana Wales dikira masuk dalam Kerajaan England sejak kurun ke-16 - dikukuhkan lagi dengan penguatkuasaan Akta-Akta Undang-Undang dalam Wales 1535 dan 1542 - semasa bendera ini tercipta.

Pada masa ini terdapat dua nisbah rasmi: 1:2 dan 3:5. Institut Bendera dan Kolej Senjata mengesyorkan bahawa bendera skala 3:5 harus digunakan di darat, 1:2 harus digunakan di laut. Tentera Laut menetapkan semua bendera pada perkadaran 1:2 pada tahun 1864. Institut Bendera nampaknya menyokong kuat bendera 3:5 sebagai bendera wilayah.

## Lihat juga
* Senarai bendera British — senarai bendera digunakan di United Kingdom.
* Galeri bendera berasaskan reka bentuk British
* Galeri bendera mengikut reka bentuk
* Salib
* Kelab Union Jack, London
* "Bendera Union" lain:
** Bendera Kesatuan Kalmar
** Bendera Grand Union Amerika
** Bendera Kesatuan Eropah
** Bendera Kesatuan Afrika 

## Rujukan

## Bacaan lanjut
*
Gunung Binaia

**Gunung Binaia**, juga dieja sebagai **Binaya** atau **Binaiya**, merupakan sebuah gunung yang terletak di Pulau Seram, Maluku di negara Indonesia.Gunung Binaia mempunyai ketinggian setinggi 2,940 meter daripada aras laut dan mempunyai Hutan Montane dan Hutan Ericaceous.

Gunung Binaia terletak di Taman Negara Manusela dengan biodiversiti endemik seperti kasuari, kuskus, Seram friarbird, Nuri raja Ambon, Ternate nuri (* [[Lorius garrulus]]*), burung nuri tengkuk ungu/ burung nuri hitam (*[[Lorius domicella]]*), Kakatua Ceram (*[[Cacatua moluccensis]]*), burung rajawali (*[[Todiramphus lazuli]]* dan *[[Todiramphus sanctus]]*), burung madu Seram besar (*[[Philemon subcorniculatus]]*), dan kelawar Ceram (*[[Pteropus ocularis]]* ).

## Lihat juga
* Senarai ultra Kepulauan Nusantara

## Rujukan
Gunung Cikurai

**Gunung Cikurai** atau **Cikuray** merupakan sebuah gunung yang terletak di Jawa Barat, Indonesia. Gunung Cikurai mempunyai ketinggian setinggi 2,818 meter daripada aras laut. Gunung Cikurai mempunyai Hutan Montane dan Hutan Ericaceous.
Spinosaurus

**Spinosaurus** merupakan dinosaur karnivor yang makan dinosaur besar yang lain. Sepanjang 18 meter (sekitar 60 kaki), dinosaur ini mempunyai sayap berduri di belakangnya. Fosil Dinosaur ini didapati di sekitar negara Mesir dan Niger. Dinosaur ini merupakan dinosaur karnivor kedua terbesar di dunia. Dinosaur ini hidup pada zaman akhir Cretaceous. 
spinosaurus boleh mengadaptasi kehidupan separa akuatik dan kegunaan tulang belakang yang berbentuk sirip untuk menyerap haba kerana spinosaurus ialah reptilia berdarah sejuk.

## Rujukan
Baryonyx

**Baryonyx** merupakan jenis dinosaur karnivor yang memakan ikan seperti kebanyakan spinosauridae yang lain. Sepanjang   kira-kira 7.5 hingga 10 meter (sekitar 25 hingga 33 kaki), dan mempunyai berat antara 1.2 sehingga 1.9 tan. Dinosaur ini mempunyai rahang seperti jejulung dan berkuku besar.

***Baryonyx*** ( bererti "cakar berat", merujuk kepada cakarnya yang besar (Yunani *βαρως*/*barus* bererti 'berat' dan *ονυξ*/*onyx* bererti 'cakar' atau 'paku') adalah satu genus dinasour maging yang pertama kali dijumpai dalam lubang tanah liat selatan Dorking, dalam Pembentukan Weald Clay di Surrey, England pada tahun 1983, dan kemudiannya dilaporkan dari fosil yang dijumpai di utara Sepanyol dan Portugis. Ia mengandungi satu spesies, *Baryonyx walkeri*. Fosilnya telah diletak tarikh sejak zaman Barremian Awal Tempoh Cretaceous, sekitar 130 sehingga 125 juta tahun dahulu.

*Baryonyx* merupakan salah satu dari dinosaur pemakan ikan piscivorous, yang mempunyai adaptasi khusus seperti muncung panjang dengan rahang halus dipenuhi gigi bergerigi halus dan cakar seperti penyangkuk bagi membantunya memburu mangsa utamanya.Ia memiliki moncong yang panjang dan sempit diiisi dengan gigi yang berbentuk kon - perbezaan sebenar daripada gigi berbentuk bilah dinosaur pemakan daging biasa.
 
Kerana bentuk moncong dan giginya yang mirip seperti buaya moden. Sesetengah ahli paleontologi berpendapat bahawa baryonyx memakan ikan dengan jumlah yang sangat banyak. Bagaimanapun, sesetengah yang lain berpendapat jika ia memakan dinosaur lain. Kedua-dua idea ini disokong oleh spesimen baryonyx asal dari Surrey, England. Dalam usus dinosaur ini, ahli paleontologi telah menemui sisik ikan besar yang dihadam  serta tulang **iguanodon** muda yang dihadam  sebahagiannya. Ini dapat menyokong idea bahawa baryonyx memakan kedua-duanya.

## Gambaran

## Rujukan

* Paul Barrett and José Luis Sanz. "*Larousse de los Dinosaurios*", Larousse, 2000.
* 

## Pautan luar

* EnchantedLearning.com
* Many teeth from this species can be found on the Isle of Wight.
* Baryonyx walkeri 
* A Baryonyx page
* ''Baryonyx'' in ''Dinosauriomanía'' (Spanish)
Carnotaurus

**Carnotaurus** merupakan dinosaur karnivor yang makan dinosaur lain. Sepanjang , dinosaur ini bertanduk seperti lembu.

## Pautan luar
* "'' Carnotaurus '' ". ***DinoData***.
* "Carnotaurus yang makan daging" , daripada *The Dinosauricon* oleh T. Mike Keesey.
Brachiosaurus

**Brachiosaurus** yang maksud harfiahnya "Cicak Bertangan" (bahasa Yunani: *brachion* / βραχιων &nbsp;(tangan) dan *sauros* / σαυρος &nbsp;(cicak)) ialah genus dinosaur sauropod yang hidup pada Zaman Jura Akhir. Ia dinamai sedemikian kerana anggota depannya lebih panjang daripada anggota belakang. Sebagai salah satu haiwan terbesar yang pernah berjalan di bumi ini, *Brachiosaurus* telah menjadi salah satu dinosaur yang termasyhur dan telah diiktiraf secara meluas di seluruh dunia.

Selama banyak dekad, *Brachiosaurus* merupakan dinosaur terbesar yang diketahui. Bagaimanapun, sebilangan titanosaur, umpamanya *[[Argentinosaurus]]*, telah ditemui yang mengatasi saiz *Brachiosaurus*. Lebih terkini, lagi seekor brachiosaurid, *[[Sauroposeidon]]*, juga telah ditemui; berdasarkan bukti fosil yang tak lengkap, ia mungkin lebih berat daripada *Brachiosaurus*.

*Brachiosaurus* sering dianggap sebagai dinosaur terbesar yang diketahui, berdasarkan rangka fosil yang agak lengkap. Bagaimanapun, spesimen yang paling lengkap, termasuk *Brachiosaurus* di Muzium Humboldt, Berlin (diekskavasi di Afrika, dan yang merupakan rangka terpasang yang tertinggi di dunia), ialah ahli-ahli spesies *B. brancai* yang telah dianggap oleh sesetengah ahli sains sebagai sebahagian *[[Giraffatitan]]*, jenis yang tersendiri. Bahan holotip spesies jenis *B. altithorax* termasuk jujukan tujuh vertebra dorsal posterior, sakrum, vertebra kauda proksimal, korakoid, humerus, femur, dan rusuk yang mencukupi untuk menganggar saiznya.

Berdasarkan rangka komposit yang lengkap, tingginya *Brachiosaurus* 16 meter (52 kaki) dan mungkin berupaya untuk menaikkan kepalanya sehingga lebih kurang 23 meter (75 kaki) dari aras tanah. Bahan-bahan serpihan daripada spesimen-spesimen yang lebih besar menunjukkan bahawa dinosaur ini berupaya bertumbuh 15% lebih panjang daripada ukuran ini. Bahan-bahan tersebut termasuk fibula HMN XV2 terasing yang panjangnya 134 sentimeter serta brakiosaurid skapulokorakoid yang dirujuk sebagai *[[Ultrasauros]]*.

Berat *Brachiosaurus* telah dianggar di sekitar 15 tan (Russell *et al.*, 1980) dan 78 tan (Colbert, 1962). Anggaran-anggaran berketerlaluan ini boleh dibiarkan kerana anggaran Russell *et al*. berdasarkan alometri tulang anggota dan bukannya model badan, manakala anggaran Colbert berdasarkan suatu model yang luput dan terlalu berat. Anggaran-anggaran yang lebih terkini yang berdasarkan model-model yang dibina semula daripada osteologi dan perototan tersimpul adalah antara 32 tan (Paul 1988) hingga 37 tan (Christiansen 1997). Spesimen-spesimen tersebut yang 15% lebih panjang membayangkan berat antara 48 hingga 56 tan.

## Lihat juga
* Haiwan pupus dalam kebudayaan popular: Brachiosaurus

## Rujakan
* Laman web ''DinoData'': Brachiosaurus – pendaftaran diperlukan, tetapi adalah percuma)
* Muzium Sejarah Semula Jadi: Brachiosaurus 

## Pautan luar
* Laman ''Muzium Field'': Kekagumum pelancong dijangka – model di Lapangan Terbang O'Hare
* Laman web ''Dinosaurier''  – huraian dan halaman fakta boleh cetak, dengan gambar (dalam bahasa Inggeris dan Jerman)
Ceratosaurus

**Ceratosaurus** merupakan pemangsa dinosaur dari Akhir Zaman Formasi Batuan Morrison Jura di Amerika Utara. Namanya diambil daripada bahasa Greek yang membawa maksud "cicak bertanduk" disebabkan oleh tanduk pada jongornya.

Ceratosaurus dicirikan oleh:
* rahang yang besar;
* gigi yang tajam;
* tanduk yang tajam pada jongor;
* sepasang tanduk yang kecil di atas mata.

Kaki hadapannya kukuh tetapi amat pendek. Saiz Ceratosaurus 4.5 hingga 6 meter (15 hingga 20 kaki) dengan berat sehingga satu tan. Dianggap bahawa spesies Afrika, yakni *Ceratosaurus ingens*, lebih besar dengan berat sehingga 5 tan. Jika anggapan ini betul, *Ceratosaurus ingens* akan merupakan salah sejenis Theropoda yang terbesar. Spesies lain dalam genus ini termasuk *Elaphrosaurus* dan *abelisaur Carnotaurus*.

Ceratosaurus ditemui daripada kuari Cleveland-Lloyd di bahagian tengah Utah dan Mesa Kering di Colorado. Dinosaur ini hidup bersama-sama dengan dinosaur yang lain seperti Allosaurus, Torvosaurus, Apatosaurus, Diplodocus, dan Stegosaurus. Terdapat sebahagian pakar yang menganggapi bahawa dinosaur ini bersaing dengan Allosaurus.
Son Gohan

**Son Gohan** adalah anak sulung Son Goku dan Cici. Disebabkan memiliki kacukan darah bangsa Saiya dan Bumi, sejak kecil lagi Son Gohan telah memiliki kekuatan luar biasa (kononnya jika berlaku perkahwinan campur antara bangsa Saiya dengan bangsa lain, maka keturunan yang dihasilkan akan memiliki tenaga yang sangat besar). Son Gohan dinamakan sempena nama datuk Son Goku yang mati ketika Goku masih kanak-kanak yang juga bernama Son Gohan.

Son Gohan muncul buat pertama kali dalam komik Dragonball pada jilid ke-17. Ketika itu, Son Gohan adalah pada usia 4 tahun dan memiliki cita-cita untuk menjadi cendekiawan. Son Gohan dibawa oleh Son Goku untuk mengunjungi rumah Cikgu Kame yang berada di sebuah pulau kecil yang memang sedang mengadakan acara perkumpulan bersama. Namun, ketika baru saja menjejakkan kakinya di pulau Kame dan berkenalan dengan Cikgu Kame, Burma, Kura-kura, dan Kurin, muncul orang asing yang mengaku bernama Radeitz, iaitu abang kandung Son Goku. Kedatangan Radeitz adalah untuk mengetahui sama ada Son Goku sudah berjaya melaksanakan tujuan utamanya untuk memusnahkan planet Bumi. Namun disebabkan Radeitz, Bezita dan Nacpa masih dapat melihat wujudnya kehidupan di planet Bumi, akhirnya Radeitz diutus untuk memeriksanya. Disebabkan Son Goku tidak mahu bergabung kembali dengan Radeitz, maka Radeitz menculik Son Gohan dan mengancam akan membunuhnya jika Son Goku tidak membawa 100 mayat manusia bumi.

Kekuatan Son Gohan dilihat buat pertama kalinya ketika Scouter yang dipakai Radeitz menunjukkan angka sekitar 700 (sementara Goku dan Pikor hanya mempunyai kuasa sekitar 400-500). Dan ketika Son Goku sudah mula lemah setelah dibelasah, Son Gohan yang masih berusia 4 tahun itu marah dan mengeluarkan seluruh tenaganya (angka di scouter menunjukkan ranga melebihi 1000). 

Setelah Radeitz berjaya dikalahkan, dia memberitahu bahawa akan ada 2 orang Saiya yang lebih kuat daripadanya yang akan datang ke bumi untuk membinasakan seluruh kehidupan. Oleh itu, Pikor memutuskan untuk melatih Son Gohan yang sudah memiliki sumber tenaga yang sangat besar.

Setelah beberapa perjalanan di lalui, Son Gohan akhirnya mampu menjadi Super Saiya. Ketika cerita tentang Cell, Son Gohan merupakan pahlawan terkuat berbanding yang lain termasuk bapanya. Namun ketika zaman keamanan yang kemudian, Son Gohan malas berlatih sehingga kekuatannya berjaya diatasi kembali oleh Son Goku dan Bezita.

Son Gohan akhirnya berkahwin dengan dengan Videl (anak Encik Satan yang dipercayai pahlawan yang menyelamatkan bumi kerana berjaya membunuh Cell) dan mempunyai seorang anak perempuan yang bernama Pan.

Pada edisi Dragonball GT, Son Gohan pun akhirnya berhasil mewujudkan cita-citanya dengan menjadi seorang cendekiawan dan bekerja pada Syarikat Capsule milik keluarga Burma.
Son Goku

**Son Goku** merupakan watak utama dalam kisah Dragon Ball rekaan Akira Toriyama. Son Goku yang berekor adalah keturunan bangsa Saiya, walaupun dia tidak mengetahui hal itu sehinggalah abangnya, Raditz, menceritakan sejarah masa kecilnya.

Son Goku yang lahir di planet Bezita diutuskan ke bumi untuk melakukan sebuah misi. Dia menghabiskan masa kecilnya dengan orang tua bernama Son Gohan, yang menemuinya sebatang kara di dalam hutan.

Pengembaraan Son Goku bermula ketika dia bertemu dengan Bulma yang sedang mencari Dragon Ball yang salah satunya terdapat di dalam rumah Son Goku (bola naga berbintang 4 adalah satu-satunya peninggalan datuk Son Goku). Seiring dengan perjalanan mereka berdua untuk mencari Dragon Ball, sedikit demi sedikit mereka bertemu dengan pelbagai watak lain seperti Datuk Kame yang kemudian menjadi guru pertama Son Goku, Wuron, Yamu, Buaru, Cici, dan lain-lain.
Son Goten

**Son Goten** merupakan anak terakhir dari pasangan Son Goku dan Chichi. Kemunculan pertamanya adalah pada buku nombor 36, ketika perdamaian telah tercipta setelah beberapa tahun selepas pertarungan dengan Cell berakhir. Ketika para Z warrior bertarung dengan Cell, Son Goten masih berada di dalam kandungan Chichi.

Son Goten memiliki fizikal yang sangat mirip dengan Son Goku. Di usia yang tergolong masih muda, Son Goten sudah mampu untuk menjadi Super Saiya. Dia berjaya menjadi Super Saiya secara tidak sengaja ketika Chichi ibunya melatihnya jurus-jurus dasar pertarungan.

## Galeri

Fail:Son Goten photo.jpg|Son Goten
Bendera Zimbabwe

**Bendera [[Zimbabwe]]** diperkenalkan pada 18 April 1980. Ia menunjukkan replika tugu seekor burung yang dijumpai di tapak kota purba bersejarah Zimbabwe Raya lalu melambangkan sejarah Zimbabwe yang kaya; bintang merah melambangkan perjuangan rakyat Zimbabwe untuk kemerdekaan dan kedamainan.

## Warna-warna
Secara rasmi, makna warna-warna yang terdapat di bendera adalah seperti berikut:
* **Hijau**: untuk kawasan pertanian dan pedalaman di Zimbabwe
* **Kuning**: kekayaan sumber alam
* **Merah**: darah yang mengalir sewaktu perang untuk kemerdekaan
* **Hitam**: warna kulit bangsa Afrika, penduduk asli Zimbabwe
* **Putih**: kedamaian

Namun, ada pendapat yang mengatakan warna Hijau-Kuning-Hitam-Merah diambil dari warna bendera parti politik ZANU dan oleh itu melambangkan pemerintahan ZANU di Zimbabwe.

## Lihat juga

* Bendera Rhodesia
Bendera Zambia

**Bendera [[Zambia]]** diperkenalkan pada 24 Oktober 1964.

Warna merah melambangkan perjuangan rakyat Zambia untuk kemerdekaan, hitam untuk rakyat dan oren untuk kekayaan sumber alam di negara itu. Burung helang melambangkan kebolehan rakyat Zambia untuk bangkit dari segala masalah yang melandai negara mereka.
Ular kapak

**Ular kapak** atau **Beludak** merupakan nama umum bagi semua jenis ular berbisa dari keluarga **Viperidae**. Terdapat empat cabang yang dikenalpasti dari keluarga ini.

## Gambaran
Ular dari keluarga *Viperidae* ini amat mudah dikenali berdasarkan kepalanya yang seakan-akan bentuk segi tiga. Di antara mata dan lubang hidungnya terdapat lubang yang berfungsi sebagai deria pengesan haba yang amat sensitif kepada haiwan berdarah panas. Ular-ular ini biasanya mempunyai taring yang panjang dan boleh digerak-gerakkan. Kelenjar racun ular ini terletak di kedua belah pipinya. 

Biasanya, ular kapak akan menggetarkan ekornya apabila didekati ataupun diusik. Ekornya yang bergetar itu apabila terkena kepada rumput atau daun-daun kering akan menghasilkan bunyi yang memberi amaran bahawa ia tidak suka diganggu dan akan mematuk pada bila-bila masa sahaja. 

## Taksonomi
Cabang-cabang yang dikenalpasti dari keluarga Viperidae adalah seperti berikut:

Genus jenis untuk keluarga ini menurut Laurenti (1768) adalah = *[[Vipera]]*.

Ular-ular yang sering diberi nama "ular kapak" termasuklah:
* Ular kapak bodoh
* Ular kapak Sumatera
* Ular kapak gunung
* Ular kapak tokong
* Ular kapak hidung pipih
* Ular kapak bakau
* Ular kapak hijau

## Kebisaan
Bisa daripada ular jenis ini adalah dari jenis racun darah (haemotoksin) dan racun sel (sitolitik) yang biasanya bertindak terhadap sistem saluran darah dan tisu yang menyebabkan berlakunya pendarahan pada mangsa sama ada di dalam atau luar tubuh. 

Gigitan ular ini adalah sakit dan akan menjadi bengkak. Sebagaimana keluarga *Elapidae*, keparahan mangsa gigitan ular ini juga bergantung kepada jumlah racun yang disuntikkan ke tubuhnya dan juga jenis ular yang menggigit. 

Mangsa gigitan ular jenis ini biasanya akan mengalami pendarahan kesan daripada luka yang berlaku pada saluran darah dan pencairan darah merah yang mana darah sukar untuk membeku. Pendarahan akan merebak serta-merta dan ia akan berterusan selama beberapa hari. Pendarahan pada gusi, muntah darah, ludah atau batuk berdarah dan air kencing berdarah adalah kesan nyata bagi keracunan bisa ular dari keluarga ini. Walaupun tragedi kematian adalah jarang, kehilangan darah yang banyak akan mengancam nyawa mangsa. 

### Kesan gigitan
Antara tanda-tanda gigitan ular jenis ini ialah: 
* Sakit yang amat sangat pada tempat gigitantan (dalam masa 5 minit) 
* Bekas gigitan akan membengkak dan perubahan warna akan berlaku pada kulit dalam masa setengah jam. 
* Pendarahan yang tidak berhenti pada kesan gigitan. 
* Pendarahan pada gusi, usus dan saluran kencing. 
* Darah tidak membeku. 
* Keracunan yang teruk boleh menyebabkan bahagian lutut dan lengan atas membengkak dalam masa 2 jam disertai dengan pendarahan.

## Rujukan
Kampung Batu 14, Kuala Tayur

**Kampung Batu 14, Kuala Tayur** merupakan sebuah kampung terpencil yang terletak di tengah-tengah perjalanan antara bandar Chukai, Terengganu  dan Kampung Air Putih. 

Sebelum ini, Kampung Batu 14 dikenali sebagai Kampung Rantau Panjang dan di dalam peta negeri Terengganu masih terdapat nama Kampung Rantau Panjang. 

## Pautan luar
* URL: http://www.titian-digital.net.my/batu14